Yleisurheilun Euroopan-mestaruuskilpailut 1978

Vuoden 1978 yleisurheilun EM-kisat pidettiin Prahassa, Tšekkoslovakiassa 29. elokuuta – 3. syyskuuta. Kilpailuihin otti osaa 29 maata ja 1 004 urheilijaa. Kisat avasi Tšekkoslovakian pääministeri Lubomir Strougal.
Tulokset.
Lyhenteet
Miehet.
800 m.
Ennakkosuosikkeja olivat britit Steve Ovett ja Sebastian Coe, joista jälkimmäinen juoksi ensimmäisen kierroksen ennätyksellisen kovaa; väliaika oli 49,32 s. Loppusuoran alussa Ovett nousi Coen ohi mutta hänenkin takaansa voittajaksi juoksi lopussa Olaf Beyer.
20 km kävely.
Ensimmäisenä maaliin saapui Itä-Saksan Karl-Heinz Stadtmüller, ja vasta tulosten ilmestyessä valotaululle selvisi, että hän oli saanut juuri ennen stadionille tuloa kolmannen varoituksen, mikä tiesi hylkäystä.
3 000 m esteet.
Puolan Krzysztof Wesołowski kaatui toisella kuivaesteellä ollessaan neljäntenä, ja esteelle muodostunutta ruuhkaa väistääkseen Ismo Toukonen ja Länsi-Saksan Michael Karst kiersivät esteen kentän puolelta.
Seiväshyppy.
Karsintaraja oli 525 cm mutta kylmässä ja sateisessa säässä 515 cm:n ylittäminen riitti loppukilpailupaikkaan. Hallitseva olympiavoittaja, Puolan Tadeusz Ślusarski karsiutui loppukilpailusta. Rauli Pudas saavutti pronssia ylittämällä 545 cm hypyllä, jossa rima taipui Pudaksen kosketuksesta ja pomppasi parikymmentä senttimetriä ylöspäin mutta putosi takaisin kannattimilleen ja pysyi siinä. Puolan Władysław Kozakiewicz jäi samalla tuloksella neljänneksi jätettyään yritykset 550 cm:stä väliin ja epäonnistuttuaan 555 cm:n korkeudesta. Kalliomäki jätti 555 cm väliin eikä ylittänyt enää korkeammalta.
Kuulantyöntö.
Kilpailussa alun perin toiseksi tuloksella 20,87 m sijoittunut Neuvostoliiton Jevgeni Mironov jäi kiinni dopingin käytöstä ja hänet hylättiin.
Keihäänheitto.
Michael Wessing heitti voittotuloksen kilpailun viidennellä kierroksella ja nousi ohi neljännellä kierroksella johtoon siirtyneen Nikolai Grebnevin. Kilpailussa alun perin viidenneksi tuloksella 85,06 m sijoittunut Neuvostoliiton Vasili Jeršov jäi kiinni dopingin käytöstä ja hänet hylättiin.
Kymmenottelu.
Voittajaehdokkaisiin kuulunut Länsi-Saksan Guido Kratschmer jätti ottelun kesken ensimmäisen lajin jälkeen, kun hänen pari viikkoa aiemmin loukkaantunut jalkansa ei kestänyt. Ensimmäisen päivän jälkeen johtanut Daley Thompson kompuroi toisen päivän avanneessa aitajuoksussa ja mestaruuden voitti yhdeksännen lajin jälkeen kärkeen noussut Aleksandr Grebenjuk.
Naiset.
400 m.
Marita Kochin voittoaika oli uusi maailmanennätys.
800 m.
Kaikki kahdeksan loppukilpailijaa olivat itäeurooppalaisia. Alkumatkastakin johtanut Itä-Saksan Anita Weiß nousi viimeisessä kaarteessa kärkeen mutta putosi lopulta kuudenneksi. Neuvostoliittolaiset ottivat kolmoisvoiton.
3 000 m.
Kisojen ensimmäisenä loppukilpailuna suoritettuun juoksuun osallistui 26 juoksijaa. Toiseksi viimeisellä kierroksella Svetlana Ulmasova alkoi saavuttaa selvästi edellään olleita kahta romanialaista ja Norjan Grete Waitzia ja nousi voittajaksi.
100 m aidat.
Puolan Grażyna Rabsztyn horjahti loppukilpailun kahdeksannella aidalla ja kaatoi viereisellä radalla juosseen Neuvostoliiton Nina Morgulinan. Rabsztyn hylättiin ja loppukilpailu uusittiin seuraavana päivänä.
400 m aidat.
Tatjana Zelentsovan voittoaika oli uusi maailmanennätys.
Korkeushyppy.
Sara Simeonin voittotulos sivusi maailmanennätystä.
Pituushyppy.
Vilma Bardauskienė hyppäsi karsinnassa tuloksen 709 cm, millä hän paransi nimissään ollutta maailmanennätystä kahdella senttimetrillä.
Kuulantyöntö.
Kultamitalisti Ilona Slupianek jäi kiinni dopingin käytöstä Euroopan cupissa 1977 ja vapautui kilpailukiellosta juuri ennen EM-kilpailuja. Kilpailussa alun perin viidenneksi tuloksella 19,43 m sijoittunut Bulgarian Jelena Stojanova jäi kiinni dopingin käytöstä ja hänet hylättiin.
Viisiottelu.
Kilpailun alun perin 4744 pisteellä voittanut Neuvostoliiton Nadežda Tkatšenko ja viidenneksi 4572 pisteellä sijoittunut toinen neuvostoliittolainen Jekaterina Gordijenko jäivät kiinni dopingin käytöstä ja heidät hylättiin.